jeg har købt en wi-fi printer (hp3050) så jeg kan printe ud trådløst fra min bærbare pc. det fungerer dog ikke rigtigt. senest har jeg prøvet at deaktivere min firewall (f-secure/tdc sikkerhedspakke) og så er der hul igennem. hvad skal jeg ændre i firewall'en for at få det til at virke med aktiveret firewall? det kan jo ikke være meningen at man skal deaktivere sin firewall hver gang man skal printe.
firewall
hej ps219.

tak fordi du valgte at bruge tdc's kunde-til-kunde forum.

når du åbner sikkerhedspakken, trykker du på "indstillinger", herefter trykker på "netværksforbindelser" og sikrer at du står på "firewall" her.

  

derefter trykker du på "tilføj" derefter kan du skrive "printer" i navn, "prik i tillad" og klik så på næste, herefter "prik i alle ipv4-adresser", herefter "næste".

nu kommer du til et vindue hvor du kan sætte flueben ud for forskellige tjenester. her skal du finde "windows file sharing and network printers" og "windows network browsing" og sætte flueben heri (der skal være en pil i "begge retninger" mellem pc ikon og globus ikonet, efter du sætter flueben).

tryk herefter "næste" og prik i "ingen besked" og herefter "næste" og "udfør"

obs: vær opmærksom på, med denne indstilling har alle enheder på det lokale netværk adgang til din pc. dette skulle dog ikke være et problem, da de routere der bliver leveret fra tdc, som standard har aktiveret sikkerhed, dvs. der skal tastes en "sikkerhedsnøgle" for at opnå adgang til det trådløse netværk.

virker dette mod forventing ikke, kan det være selve styringsprogrammet til printeren du skal have oprettet en regel til, dette gøres ved at følge guiden nedenfor. guiden her, er dog til outlook express og internet explorer, men du kan bruge det på samme måde, du skifter bare f.eks. outlook express ud med programmet du bruger til at styre printeren.

http://kundeservice.tdc.dk/privat/faq.php?id=18500

lad os høre, om det hjælper på dit problem, hvis ikke, kigger vi nærmere på det.

venlig hilsen.